Pastirski križarski rat (1251)
<s>Pastirski križarski rat 1251. bio je narodni pokret u sjevernoj Francuskoj sa ciljem spašavanja kralja Louisa IX tokom Sedmog križarskog rata.</s>

<s>Pozadina</s>

<s>Sveti Louis IX od Francuske 1249. je u prekomorskim zemljama sudjelovao u križarskom ratu, ostavivši svoju majku, Blanku Kastiljsku, kao regenta u njegovom odsustvu.</s><s>Louis je pobijeđen i zarobljen u Egiptu.</s><s>Kada su vijesti o tome dospjele do Francuske iduće godine, i plemići i seljaci bili su duboko potreseni; kralj je bio voljen i bilo im je nezamislivo da je tako pobožan čovjek mogao biti pobijeđen od strane "neznabožaca".</s><s>Louis je poslao svoju braću po pomoć u Francusku, gdje na kraju, unatoč Blankinim pokušajima, ni plemstvo i sveštenstvo nisu pomogli kralju.</s>

<s>Formiranje 
Jedan od izliva podrške uzeo je oblik narodnog pokreta u sjevernoj Francuskoj, kojeg je predvodio čovjek poznat samo kao "Gospodar Mađarske".</s><s>Čini se da je bio vrlo star mađarski monah koji je živio u Francuskoj.</s>

<s>Gospodar je tvrdio da ga je posjetila Bogorodica, koja mu je rekla da povede pastire Francuske u Svetu Zemlju da spase Louisa.</s><s>Njegovi sljedbenici, za koje se govorilo da su u broju prelazili 60 000, uglavnom su bili mladi seljaci, muškarci, žene i djeca, iz Brabanta, Hainauta, Flandrije i Pikardije.</s><s>Slijedili su ga do Pariza u maju, gdje se Gospodar susreo sa Blankom od Kastilje.</s><s>Matthew Paris je mislio da je on varalica i da je zapravo bio jedan od vođa Dječjeg križarskog rata iz ranijeg dijela tog vijeka.</s><s>Njihov pokret je ograničen u Parizu; nije im dozvoljeno da pređu Lijevu Obalu, gdje se nalazio Univerzitet u Parizu, budući da se Blanka pribojavala još jednog nemira u vezi sa Štrajkom Univerziteta u Parizu 1229.</s>

<s>Kraj 
U svakom slučaju, pastiri su se razišli nakon napuštanja grada.</s><s>Neki od njih otišli su u Rouen, gdje su protjerali arhiepiskopa i bacili neke sveštenike u rijeku Senu.</s><s>U Toursu su napali manastire.</s><s>Ostali, predvođeni Gospodarom, došli su u Orléans 11. juna.</s><s>Tu ih je osudio biskup, kojeg su također napali, zajedno sa drugim sveštenicima, uključujući fFranjevce i dominikance.</s><s>U gradu su se borili i sa univerzitetskim studentima, što se Blanka pribojavala da će se desiti još u Parizu.</s><s>Prešavši u Amiens, a potom i Bourges, također su počeli napadati Jevreje.</s>

<s>Blanka je odgovorila naredbom da ih se okupi i ekskomunicira.</s><s>To je učinjeno prilično lako, budući da su lutali, bez obrane, sjevernom Francuskom, ali grupa predvođena Gospodarem odolijevala je izvan Bourgesa, a sam Gospodar ubijen je u okršaju koji je uslijedio.</s>

<s>Čini se da je Pastirski križarski rat 1251. više bio pobuna protiv francuske crkve i plemstva, za koje se smatralo da su napustili Louisa; pastiri, naravno, nisu znali o tome šta se desilo Louisu ili logistici neophodnoj za pokretanje križarskog rata za njegovo spašavanje.</s><s>Nakon što su rastjerani, neki sudionici otputovali su u Akvitaniju i Englesku, gdje im je zabranjeno propovijedati.</s><s>Ostali su položili križarsku zakletvu i možda zaista i otišli u križarski rat.</s>

<s>Reference</s>

<s>Izvrori 
 Margaret Wade Labarge, Saint Louis: The Life of Louis IX of France.</s><s>London, 1968.</s><s>Ernest Lavisse, Histoire de France, Tome Troisième, II.</s><s>Pariz, 1901.</s><s>Régine Pernoud, La Reine Blanche.</s><s>Pariz, 1972.</s><s>Peter Jackson, The Seventh Crusade, 1244-1254.</s><s>Sources and Documents.</s><s>Aldershot, 2007.</s><s>Gary Dickson, Religious enthusiasm in the medieval West.</s><s>Aldershot, 2000.</s><s>Malcolm Barber, "The crusades of the shepherds in 1251", Proceedings of the Tenth Annual Meeting of the western society for French history, 1982.</s><s>Lawrence, 1984.</s>

<s>Vanjske poveznice</s>

<s>Križarski ratovi</s>

